Sinopsis :
Khalifah nan -4 dimudiek ba-5 jo Dt. Basogah, disabuik kombouik bonieh, kuntuoeng pisoko, buleen undang talago cupak, toliok timbunan kapagh, tuo panahan agam, kusuik nan kan manyolosaikan, kowuoh nan kan manjoniekan.
Niniek mamak nan badetagh panjang, panjang nan kan mendukung anak kemenakan, lebagh nan tidak dapek diukugh, lembagh kan mandindiang nagoghi, tiok kelok ba-makna tiok kowik mengandung.
Basisik koghi dipinggang, ceweksamping boke lotaknyo, tando benteng dalam nagoghi, babaju hitam godang longan, longan tasinsiang tak mambongi, pangipeh angek jo dingin, pambuang bungkiok nan saugheh.
Tando ghang godang bapangiriang, tatutuik jahit pangka longan, tando membuo tindak babuku, tando maulek tak mangosan, lauik ditompuoh tak baombak, padang ditompuoh tak ba-angin
Takilek ikan dalam ayugh, lah jole jantan baatinonyo, leher lopeh tak bokotuk, tando penghulu alamnyo lapang.
Tidak basuku kiri jo kanan, tando tak menguntiang dalam lipatan, tidak manuwuok kawan sairing.
Penulis : Zainal, M.Pd
zsm_Latn min_Latn min_Latn min_Latn min_Latn min_Latn min_Latn min_Latn